कज्जाफी, असद को शावेज ने बताया भाई  
शावेज ने लीबिया के अपदस्थ नेता कज्जाफी और असद के लिए अपना समर्थन दोहराया है और उन्हें भाई बताया है।
वेनेजुएला के राष्ट्रपति ह्यूगो शावेज ने लीबिया के अपदस्थ नेता मुअम्मर कज्जाफी और सीरिया के संकटग्रस्त राष्ट्रपति बशर अल असद के लिए अपना समर्थन दोहराया है और उन्हें भाई बताया है।  सरकारी टीवी वीटीवी से शावेज ने कहा, मैं भगवान से अपने भाई कज्जाफी की लंबी आयु मांगता हूं .. कोई नहीं जानता कि वह कहां हैं, मेरा मानना है कि वह रेगिस्तान चले गए। लीबिया में फरवरी से शुरू हुए विद्रोह के बाद से ही वेनेजुएला के 57 वर्षीय राष्ट्रपति उनका (कज्जाफी) बचाव कर रहे हैं। शावेज ने बताया कि उन्होंने देर शुक्रवार असद से दूरभाष पर बातचीत की। उन्होंने कहा, हमारा समर्थन सीरिया के लोगों और राष्ट्रपति बशर के साथ है।